หุ้นปิดเช้าพุ่ง9จุดตามต่างประเทศ
ตลาดหุ้นวันที่ 7 ก.ย. ดัชนีปิดภาคเช้าที่ 1253.08  จุด บวก  9.16 จุด หรือ 0.74%  มูลค่าการซื้อขาย 17,711.49 ล้านบาท
7 ก.ย. 2555

ตลาดหุ้นวันที่ 7 ก.ย. ดัชนีปิดภาคเช้าที่ 1253.08  จุด บวก  9.16 จุด หรือ 0.74%  มูลค่าการซื้อขาย 17,711.49 ล้านบาท‬‪บริษัทหลักทรัพย์ทิสโก้ เปิดเผยว่า ตลาดหุ้นไทยเปิดตัวพุ่งกว่า 10 จุดตามคาดหมายผ่านจุดสูงสุของปีนี้ที่ระดับ 1,248 จุด โดยปรับตัวเพิ่มขึ้นไปในทิศทางเดียวกับหุ้นทั่วโลก ซึ่งขานรับเชิงบวกต่อรายละเอียดแผนการซื้อพันธบัตรแบบไม่จำกัดวงเงินของ ECB และจำนวนขอรับสวัสดิการว่างงานสหรัฐฯ ปรับตัวลดลง รวมถึงการจ้างงานภาคเอเชนทั่วประเทศก็เพิ่มขึ้นกว่าคาด‬อย่างไรก็ตามนักลงทุนฉวยจังหวะขายทำกำไรตามที่บริษัทคาดไว้  เนื่องจากการประเมินมูลค่าหุ้นยังตึงตัว รวมถึงเงินทริกเกอร์ฟันด์ไม่น้อยกว่า 5 พันล้านบาทจ่อขาย ขณะที่เงินทุนต่างชาติยังมีทิศทางไม่ชัดเจน ‬‪กลยุทธ์ลงทุนแนะนำทยอยขายเมื่อดัชนีปรับขึ้น เล่นสั้นๆ รอบ 1 สัปดาห์ เน้นหุ้นขนาดใหญ่ โดยเล็งเป้าดัชนี 1280 จุด มองว่าราคาหุ้นน่าจะขับเคลื่อนจากหลายเหตุการณ์ที่จะเกิดขึ้นในสัปดาห์หน้า ทั้งศาลรัฐธรรมนูญเยอรมันจะตัดสิน ESM ขัดรัฐธรรมนูญหรือไม่วันที่ 12 ก.ย., เนเธอร์แลนด์เลือกตั้งทั่วไป 12 ก.ย. ประชุมธนาคารกลางสหรัฐวันที่ 12-13 ก.ย., ประชุม G20 และประชุมรมต.คลังยูโรปโซนในลำดับถัดไป‬‪ ‬